**F****artein Valens Vei Interesselag – Felt G3**

**Referat fra Generalforsamling 2014**

**Tid: Onsdag 19.mars 2014 kl 2000-2200**

**Sted: Grendehuset, Pauline Halls vei**

**Til stede:**

Til stede fra styret:

 Nr. 58. 70 og 96.

 Til stede beboere:

 Nr.38, 40, 54, 61, 62, 68, 70, 87, 101, 102, 104, 106

 Fullmakter: Ingen

**1 Godkjenning av innkalling og dagsorden**

 Innkalling og dagsorden ble **godkjent.**

2 **Valg av møteleder**

 Tor B. Mosland ble av styret foreslått som møteleder.

 **Godkjent.**

**3 Valg av to personer til å signere protokollen**

 Ingrid Bjerve FVv 68

 Michael Meyer FVv 40

**4 Styrets beretning**

 **Godkjent.**

Tor B. Mosland gikk igjennom styrets beretning. Under henvisning til avtalen vi har med Fjeldstad A/S, ble det kommentert at snømåking hadde skjedd sent noen ganger i løpet av vinteren. Det ble også stilt spørsmål om vasking av garasjene inngikk i samme avtale. Spyling/vasking av garasjeanleggene inngår ikke i hovedavtalen med Fjeldstad A/S, mens kosting/soping inngår i avtalen.

 Under punktet **”Trafikksikkerhet”** ble det stilt spørsmål om det var gjort noe med bommen. Bommen har blitt ettersett, men fungerer ikke tilfredsstillende. Når det gjelder bilbruk i området, ble det opplyst at beboerne kjører hensynsfullt, mens taxi, budbiler etc. kjører gjerne med noe høyere hastighet. Beboerne mente det kunne være en ide å sette opp skilt med ”Barn leker”.

 Det ble stilt spørsmål om det er avklart kommunal overtagelse av veien fra barnehagen opp til garasjene. Saken har vist seg å være vanskelig, men Interesselaget har nå mulighet til å søke juridisk bistand gjennom medlemskapet i Huseiernes Landsforbund. Styret vil jobbe videre med saken.

**4.1. Styrets sammensetting i perioden 2013/14**

Styret har siden årsmøtet 13. mars 2013 bestått av Tor B. Mosland (FVv 58, styreleder), Cato Westad (FVv 96, kasserer), Frode Skarbøe (FVv 44, styremedlem) og Gerd Stokke (FVv70, sekretær).

**5 Økonomi**

 Cato Westad gikk gjennom driftsregnskapet. Det har i løpet av året vært ekstraordinære utgifter i forbindelse med garasjeportene. Porten i midtre garasje har blitt påført skader som reparatøren mener skriver seg fra en påkjørsel.

 Avgift til Canal Digital har økt noe det siste året og det beregnes at den vil ligge på ca. kr. 240.000 for

 2014/15, dvs. en månedlig utgift for hver husstand på ca. kr. 340,-.

 Regnskapet gikk med et underskudd på kr. 86.695,- og beboerne påpekte at det var viktig å påse at medlemskontingenten oppjusteres i takt med utgiftene.

**5.1** **Regnskap 2013**

 **Godkjent.**

**6 Innkomne saker**

## 6.1 Oppgradering av ”øvre tun”

 ”Øvre tun” planlegger å oppgradere fellesområdet i løpet av 2014. Beboerne søker om å få dekket 20% av kostnadene, kr. 26.000,-.

**6.2 Brannvarslere i garasjeanleggene**

 Det har blitt fremmet forslag om å installere brannvarslere i garasjeanleggene.

 Styret vil jobbe videre med saken.

 Det ble påpekt at det ikke er anledning til å lagre ”løse” gjenstander i garasjene. Det ble opplyst at til tider kan det være vanskelig å parkere/kjøre ut på grunn av at bilene står parkert langt ute fra bakvegg. Dette kan skyldes at det står lagret ting i bakkant.

7 **Saker til behandling**

**7.1** **Støtte til Vestre Ingieråsen Grendehus**

**7.1.2 Forslag til vedtak**

 Vestre Ingieråsen Grendehus tildeles i 2014 en gave på kr 5000. Det forutsettes at pengene benyttes til å dekke drift av Grendehuset i Pauline Halls vei. **Godkjent.**

**7.2 Styregodtgjørelse**

 De siste årene har styremedlemmer blitt fritatt fra årsavgift/fondsinnbetaling. Styret foreslår at denne honorering videreføres.

7.2.1 **Forslag til vedtak**:

 Styremedlemmene valgt på generalforsamling i Fartein Valens Vei interesselag er unntatt årsavgift/fonds innbetaling. **Godkjent.**

**7.3. Maling av nederste garasje innvendig**

**7.3.1 Forslag til vedtak**

Styret gis fullmakt til å sørge for at den nederste garasjen blir malt med en kostnad begrenset oppad til kr. 25.000 inkludert maling og arbeider. Det forutsettes at beboere fjerner alt som er montert i garasjen pr. i dag. Varsel om maling vil bli gitt minimum 14 dager før arbeidene kan starte. Midlene tas fra vedlikeholdsfondet. **Godkjent.**

**7.4. Oppgradering av ”Øvre tun”**

**7.4.1. Forslag til vedtak:**

Mot fremlegging av kvitteringer for utført arbeid, dekkes 20 % av kostnadene, dog maksimert

 til kr 26.000,-.

 **Godkjent.**

**7.5 Avlesing og avregning av strømmålerne**

**7.5.1 Forslag til vedtak:**

Følgende tekst legges inn under pkt. 9 ”Fellesutgifter” i vedtektene for Interesselaget:

 *På samtlige parkeringsplasser i Interesselagets garasjer er det lagt til rette for lading av elbil, hybridbil og bruk av motorvarmer etc. De av beboerne som har elbil/hybridbil og benytter seg av dette tilbudet, betaler for strømforbruket knyttet til lading. Beløpet fastsettes av styret og betales årlig (engangsbeløp) sammen med kontingenten. Styret vil innen 1.12. hvert år lese av forbruk på alle målere og avregne reelt forbruk i forhold til fakturert/ikke fakturert beløp til hver beboer. Dette gjelder også bruk av motorvarmer etc.*

 *Ved anskaffelse av elbil eller hybridbil, må styret informeres.*

 **Godkjent.**

**8 Budsjettforslag**

Styret hadde foreslått kr. 40.000 til innvendig maling av nedre garasje. Generalforsamlingen foreslo at denne posten ble justert til kr. 25.000,-. Budsjettet ble **godkjent.**

**9 Valg**

## 9.1 Styret

 Det må velges 2 nye styremedlemmer, slik at styret i henhold til vedtektene består av inntil 4 medlemmer. Til årsmøtet hadde det ikke vært mulig å få aksept fra forespurte kandidater.

 Under generalforsamlingen meldte Rikard Kalland, FVv 38, at han kunne stille. I tillegg ble Anne-Line Skeide nevnt som mulig kandidat. Anne - Line Skeide har senere blitt kontaktet. Hun opplyser at hun ikke stiller som kandidat denne gangen.

## 9.2 Revisor

 For 2014 er Bjørn Nordengen (FVv 101) Interesselagets revisor.

 Sted/dato……………………………. Sted/dato………………………………

 ………………………………………. ………………………………………..

 Ingrid Bjerve Michael Meyer